|  |
| --- |
| Udbudsbetingelser:Bogskannere til AULDen 25. november 2020J.nr.: 20/XXXXX |

|  |
| --- |
|  |

**Udbudsbetingelser**

**Konkurrenceudsættelse af:**

**Indkøb af tre bogskannere til**

**Det Kgl. Bibliotek**

**Aarhus University Library**

Indhold

[1. Indledning 3](#_Toc526506642)

[Det samlede materiale for konkurrenceudsættelsen består af følgende: 3](#_Toc526506643)

[1.1. Kontaktoplysninger 3](#_Toc526506644)

[1.2. Tilbudsbesvarelse 3](#_Toc526506645)

[1.3. Opgavebeskrivelse 4](#_Toc526506646)

[1.4. Tidsplan for konkurrenceudsættelsen 4](#_Toc526506647)

[2. Kravsspecifikation 4](#_Toc526506648)

[2.1. Minimumskrav krav til den nye bogskanner på Læsesal Vest 5](#_Toc526506649)

[2.2. Dokumentation m.v. 5](#_Toc526506650)

[2.3. Indhold i serviceaftale 5](#_Toc526506651)

[3. Kontrakttildeling 6](#_Toc526506652)

[4. Afgivelse og aflevering af tilbud 6](#_Toc526506653)

[4.1. Frist for skriftlige spørgsmål og anmodning om suppl. oplysninger 6](#_Toc526506654)

[4.2. Tilbudsfrist, aflevering og mærkning af tilbud 7](#_Toc526506655)

[4.3. Acceptfrist for tilbud 7](#_Toc526506656)

[4.4. Sprog 7](#_Toc526506657)

[5. Øvrige vilkår 7](#_Toc526506658)

[5.1. Annullering 7](#_Toc526506659)

[5.2. Ændringer i udbudsmaterialet 7](#_Toc526506660)

[5.3. Omkostninger ved deltagelse 7](#_Toc526506661)

[5.4. Ejendomsret til udbudsmaterialet 7](#_Toc526506662)

# 1. Indledning

Det Kgl. Bibliotek konkurrenceudsætter hermed opgaven:

**Indkøb af tre bogskannere inkl. serviceaftale til brug ved digitalisering af publikationer på Det Kgl. Bibliotek, Aarhus University Library (AUL).**

**De tre bogskannere skal leveres til disse adresser (én bogskanner pr. adresse):**

AU Library

Business and Social Sciences (BSS)

Bartholins Alle 11

Bygning 1350, biblioteket

8000 Aarhus C

AU Library

Business and Social Sciences (BSS)

Fuglesangs Alle 4

Bygning 2623, Biblioteket

8000 Aarhus C

AU Library

Arts

Kasernen, Langelandsgade 151, Bygning 1582

8000 Aarhus C

Udbudsmaterialet vil blive annonceret på udbud.dk, idet det vurderes, at indkøbet har grænseoverskridende interesse.

## Det samlede materiale for konkurrenceudsættelsen består af følgende:

1. Vilkår for konkurrenceudsættelsen inkl. kravspecifikation
	1. Bilag 1: Tilbudsliste til besvarelse
2. Kontraktudkast

## Kontaktoplysninger

Kontaktpersonen hos Det Kgl. Bibliotek er:

Biblioteksleder

Susanne Dalsgaard Krag

E-mail: sudk@kb.dk

Telefon: +45 91 35 64 81

## Tilbudsbesvarelse

* Tilbudsgiver bør disponere tilbuddet således, at alle oplysninger kommer med i tilbuddet, således som det fremgår af kravsspecifikationen i pkt. 2.
* Underskrevet tilbud (bilag 1 samt eventuel dokumentation vedr. bogskannerne, som krævet i afsnit 2.1.–2.3. med angivelse af eventuelle forbehold).
* Tilbudsgivere:
	+ som ikke opfylder minimumskravene til bogskannerne, jf. pkt. 2.1;
	+ som har taget forbehold i de tilbudte priser;
	+ som ikke har indsendt de krævede oplysninger og den krævede dokumentation, som fremgår af kravsspecifikationen i pkt. 2 nedenfor;

vil blive vurderet som ”ikke egnede”, hvorfor tilbuddet vil blive erklæret ukonditionsmæssigt og dermed ikke blive medtaget i vurderingen i henhold til de i afsnit 3 nævnte tildelingskriterier.

## Opgavebeskrivelse

Opgaven omfatter:

1. Køb, levering og opsætning af tre bogskannere til Det Kgl. Bibliotek, AU Library på følgende adresser (én bogskanner pr. adresse):

AU Library
Business and Social Sciences (BSS)
Bartholins Alle 11
Bygning 1350, biblioteket
8000 Aarhus C

AU Library
Business and Social Sciences (BSS)
Fuglesangs Alle 4
Bygning 2623, Biblioteket
8000 Aarhus C

AU Library
Arts
Kasernen, Langelandsgade 151, Bygning 1582
8000 Aarhus C

1. Tilbud på en serviceaftale vedr. bogskannernes kravspecifikation fremgår ligeledes af pkt. 2.

## Tidsplan for konkurrenceudsættelsen

|  |  |
| --- | --- |
| **Dato** | **Handling** |
| Den 25. november 2020 | Udsendelse af materiale på Udbud.dk |
| Den 26. nov. - 5. dec. 2020 | Mulighed for at stille spørgsmål til udbuddet  |
| Den 9. december 2020 | Tilbudsfrist udløber |
| Den 9.-10. december 2020 | De indkomne tilbud behandles |
| Den 11. december 2020 | Beslutning om leverandør + Udmelding til vinder og afslag |
| Den 14. december 2020 | Kontraktunderskrift samt ikrafttræden af aftale |

# 2. Kravsspecifikation

**Bogskanner til ’Selvbetjening’ på Det Kgl. Bibliotek, AU Librarys adresser**

I forbindelse med kopiering af Det Kgl. Biblioteks bøger, håndskrifter, noder og breve på universitetsbiblioteket AU Librarys adresser, er der brug for tre bogskannere, der kan betjenes af universitetsbibliotekets brugere.

Bogskannerne skal kunne understøtte bøgerne, håndskrifterne, noder og brevene der skannes, så de ikke tager skade.

Skannerne skal desuden være intuitive, så de kan betjenes uden vejledning fra universitetsbibliotekets personale.

## Minimumskrav krav til de nye bogskannere på Det Kgl. Bibliotek, AU Library

* Skannerne skal kunne skanne i min. 300 dpi i min. A3+ optisk.
* Skannerne skal kunne betjenes uden forkundskaber.
* Skannerne skal kunne tilgå Det Kgl. Bibliotek, AU Librarys netværk, så brugerne kan skanne direkte til deres egen mail.
* Skannerne skal være forsnyet med bogvugge, så bøger, håndskrifter, noder og breve kan placeres i en vinkel på 180 grader.

## Dokumentation m.v.

2.2.1. Følgende dokumentation m.v. skal vedlægges tilbuddet:

* Tilbud på serviceaftaler for bogskannerne – med fast pris pr. år.
* Referencer fra 3 sammenlignelige biblioteks- eller arkivinstitutioner der benytter den pågældende type af bogskanner på lignende vis.
* Brugermanual og vedligeholdelsesbeskrivelse skal medsendes.

2.2.2. Biblioteket skal have mulighed for at gennemføre en test af den pågældene type af bogskanner, inden valg af leverandøren træffes.

## Indhold i serviceaftale

I tilbuddet skal der vedlægges et udkast til en serviceaftale vedrørende den daglige drift af bogskanneren:

2.3.1. Serviceaftalen skal indeholde nedenstående bestemmelser:

* Serviceaftalen skal gælde minimum 3 år med mulighed for forlængelse.
* Udbyder skal inden for 3 arbejdsdage reparere bogskanneren on-site på Det Kgl. Bibliotek
* Udgifter til reservedele, teknikertimer samt transport til Det Kgl. Bibliotek skal være omfattet af serviceaftalen.
* Hvis bogskanneren ikke kan repareres on-site, skal udbyder dække evt. udgifter til transport af bogskanneren til værksted.

2.3.2. Udbyder skal afgive en fast årlig pris på Serviceaftalen, jf. Bilag 1 Tilbudslisten.

# 3. Kontrakttildeling

Opgaven tildeles den tilbudsgiver, som har afgivet det samlet set "økonomisk mest fordelagtige” tilbud på grundlag af følgende tildelingskriterium:

**”Bedste forhold mellem pris og kvalitet”**

I vurderingen vil der blive lagt vægt på følgende underkriterier og vægtningen af disse er som følger:

1. **Fast pris på indkøb, levering og opsætning af tre bogskannere, 40 % [Det Kgl. Bibliotek ønsker enhedspriser for den tilbudte bogskanner]**
2. **Opfyldelse af kvalitetskrav og ønsker iht. kravspecifikation samt pris og indhold i servicekontrakten, 60 %**

Ad 1) Pris, delvægtning: 40 %

Tilbudsgiver skal afgive en fast pris for den tilbudte bogskanner (enhedspris) inkl. alle tænkelige købs-, leverings- og opsætningsudgifter. Prisen skal afgives i DKK ekskl. moms.

Ad 2) Opfyldelse af kvalitetskrav og ønsker iht. kravspecifikation samt pris og indhold i servicekontrakten, delvægtning: 60 %

Til brug for vurderingen af bogskannerens kvalitet, skal Tilbudsgiver i Tilbudslisten, jf. bilag 1, godtgøre, hvordan den tilbudte bogskanner lever op til de enkelte dele af Kravspecifikationen i nærværende Udbudsbetingelser, jf. pkt. 2.1 og 2.2, samt til den udvikling, der sker på området. Derudover vil den indsendte dokumentation nævnt i pkt. 2.2 ligeledes indgå i vurderingen.

Tilbudsgiver skal vedlægge udkast til servicekontrakt for tre bogskannere, der indeholder en gennemgang af de i kravspecifikationen under pkt. 2.3. nævnte punker, samt angive en fast årlig abonnementspris for serviceaftalen.

# 4. Afgivelse og aflevering af tilbud

##  Frist for skriftlige spørgsmål og anmodning om suppl. oplysninger

Skriftlige spørgsmål til nærværende konkurrenceudsættelse og anmodning om supplerende oplysninger skal være Det Kgl. Bibliotek i hænde senest **den 5. december 2020 kl. 13.00**. Henvendelser, der modtages efter denne frist, kan ikke forventes besvaret. Stillede spørgsmål og svar vil i anonymiseret form blive lagt op på udbud.dk.

Skriftlige spørgsmål og anmodninger om supplerende oplysninger skal rettes til biblio­teksleder Susanne Dalsgaard Krag på e-mail: sudk@kb.dk.

##  Tilbudsfrist, aflevering og mærkning af tilbud

Tilbud skal være Det Kgl. Bibliotek i hænde senest:
onsdag den 9. december 2020 kl. 13.00 på e-mail: sudk@kb.dk.

E-mail mærkes i emnefeltet “Tilbud – Indkøb af tre bogskanner til Det Kgl. Bibliotek, AU Library”.

##  Acceptfrist for tilbud

Tilbud skal være gældende for accept i en periode på 30 dage fra tilbudsfristen. Endvidere skal der være mulighed for forlængelse af tilbuddet i yderligere 30 dage.

## Sprog

Tilbuddet skal være affattet på dansk.

# 5. Øvrige vilkår

##  Annullering

Det Kgl. Bibliotek forbeholder sig ret til at annullere konkurrenceudsættelsen.

##  Ændringer i udbudsmaterialet

Det Kgl. Bibliotek forbeholder sig ret til i videst muligt omfang at foretage ændringer i nærværende materiale til konkurrenceudsættelse ved oplægning af et tillæg til materialet på udbud.dk inden tilbudsfristens udløb. Det Kgl. Bibliotek kan forlænge tidsfristerne, herunder tilbudsfristen.

##  Omkostninger ved deltagelse

Deltagelse i konkurrenceudsættelsen sker for tilbudsgivers egen regning og risiko, og omkostninger eller tab, som en tilbudsgiver måtte pådrage sig i forbindelse med deltagelse i konkurrenceudsættelsen, er Det Kgl. Bibliotek uvedkommende.

##  Ejendomsret til udbudsmaterialet

Det Kgl. Bibliotek har vedblivende enhver rettighed, herunder brugsret, ophavsret og ejendomsret, til materialet og de oplysninger, der i øvrigt afgives i forbindelse med konkurrenceudsættelsen. Tilbuddene vil blive behandlet fortroligt.